ועדת הכספים, כנסת 19, פרוטוקול מספר 256, 2013-12-31 11:50

ניסן סלומינסקי: אנחנו פותחים את ישיבת ועדת הכספים.

ניסן סלומינסקי: אני אספר את ההיסטוריה.

ניסן סלומינסקי: סעיף 46 בא לתת הקלות לאותן עמותות שעומדות בכל הדרישות שנקבעו ויש פרוצדורה ארוכה מאוד שעושים קודם כל את הבדיקות הרגילות.

בועז טופורובסקי: עם התורמים.

ניסן סלומינסקי: קודם כל בודקים את העמותה, אם היא מדווחת, אם יש לה נוהל תקין ואת כל הדברים.

ניסן סלומינסקי: אחר כך בודקים את המטרות שלה ואז במידה והיא עונה על הקריטריונים, המדינה נותנת הטבה לתורמים.

ניסן סלומינסקי: ההיגיון שעומד מאחורי זה הוא שמאחר ובדרך כלל המדינה היא זו שצריכה לדאוג להרבה מאוד מהמטרות שהעמותות עושות, ואז המדינה הייתה צריכה לתת מלא, אבל במקום זה העמותות עוזרות למדינה.

ניסן סלומינסקי: הן מגיעות לתורמים, אוספות כסף והמדינה משתתפת בחלק מזה וזה דבר שקיים בכל הממשלות לדורותיהן, לא חשוב מי היה ראש הממשלה, וזה דבר שאושר כאן על ידי כולם, כולל אנשי מרצ וכולי.

ניסן סלומינסקי: לא הייתה בזה בעיה.

ניסן סלומינסקי: בקדנציה הזאת שר האוצר, אני חושב שבהתחלה, כאשר הוא ראה את השמות, הייתה לו תפיסה שכנראה כאן המדינה נותנת סבסוד והוא אמר שהוא לא עומד לתת סבסוד ואם יש לו כסף, הוא רוצה לתת אותו אולי לדברים אחרים.

ניסן סלומינסקי: הייתה לנו ישיבה בה הסברתי לו את ההיגיון שבדבר והוא אמר לי שהוא מבין אבל יכול להיות שהוא ירצה קריטריונים אחרים.

ניסן סלומינסקי: אמרתי לו שזכותו להקים ועדה, ואני מקווה שוועדת הכספים תהיה שותפה בעניין, אבל כל עוד אין ועדה ואין קריטריונים אחרים, הוא חייב לעבוד לפי הקריטריונים האלה.

ניסן סלומינסקי: הוא אמר לי שזה מקובל.

ניסן סלומינסקי: על שולחנו היו הרבה תיקים ולקחנו 44 תיקים, הבאנו אותם לכאן והוועדה אישרה אותם.

ניסן סלומינסקי: הובטח שיתרת התיקים תגיע לכאן.

אלעזר שטרן: לפי מה לקחו את 44 התיקים?

ניסן סלומינסקי: היו חתומים על שולחנו.

אלעזר שטרן: אמרת שהיו יותר.

ניסן סלומינסקי: זה מה שלקחתי.

ניסן סלומינסקי: לא יכולתי לסחוב יותר.

ניסן סלומינסקי: אלה התיקים שהוא נתן ואני לקחתי.

ניסן סלומינסקי: הצטברה שם עוד ערימה.

אלעזר שטרן: אני באמת שואל.

אלעזר שטרן: האם היה שיקול – חוץ מהשיקול שהשר כבר חתם – איזה תיקים לוקחים?

ניסן סלומינסקי: לא יודע.

ניסן סלומינסקי: אין לי מושג.

ניסן סלומינסקי: לא.

ניסן סלומינסקי: מה שהוא נתן לי, העברתי ויתרת התיקים נשארה שם.

ניסן סלומינסקי: הבטיחו – וגם אמרנו זאת בוועדה – שתוך שבוע זה יגיע.

ניסן סלומינסקי: בינתיים השבוע הזה התארך.

אלעזר שטרן: אני באמת שואל.

קארין אלהרר: האם יש עמותות שלא קיבלו אישור?

אלעזר שטרן: האם יש עמותות שהגישו?

ניסן סלומינסקי: אלינו?

אלעזר שטרן: לא אלינו.

אלעזר שטרן: אני לא מכיר את התמונה הזאת שציירת.

אלעזר שטרן: אתה ציירת את התמונה.

אלעזר שטרן: אני לא מסוגל להבין את העמותות האלה, לכאן או לכאן.

אלעזר שטרן: אני לא מסוגל להבין, אני לא נוקט עמדה שלילית.

ניסן סלומינסקי: מישהו הרי בודק אותן.

אלעזר שטרן: אין לי בעיה.

אלעזר שטרן: מי שבודק אותן, אני דווקא לא סומך עליו, ושישמע.

אלעזר שטרן: עובדים עליהם, מרמים אותנו, גונבים דרך.

אלעזר שטרן: אני אומר לך את הדברים האלה ואם אני פעם אצטרך להיבדק על זה, אני אשמח.

משה גפני: אבל אתה לא בא אליו בטענות.

אלעזר שטרן: ברור שלא.

אלעזר שטרן: קצת כן.

אלעזר שטרן: חלק מהעמותות שאני ראיתי ומקבלים סעיף 46, יש שם שכר שהוא הרבה יותר גבוה מכפי שמותר לקבל בעמותות ובכל אופן ממשיכים לתת להן סעיף 46.

משה גפני: אתה בודק את גובה השכר?

<ארז אורעד: אנחנו בודקים את רשם העמותות.

<ארז אורעד: קודם כל, מי שלא מכיר אותי, אני ארז אורעד, מנהל המחלקה של מוסדות ציבור, מלכ"רים, ברשות המסים.

<ארז אורעד: זכיתי כבר להיות בישיבת הוועדה ואני שמח להיות שוב.

אלעזר שטרן: זאת לא זכות.

<ארז אורעד: הייתי כאן.

<ארז אורעד: אני שמח שבאמת בסדר זמן כזה מקוצר אנחנו ממשיכים לנקות את השולחן וממשיכים להביא עוד רשימות אחרי קיפאון.

<ארז אורעד: לדבריך חבר הכנסת שטרן.

<ארז אורעד: אנחנו בודקים את כל הנושא של הקריטריונים לפי חוזר מס הכנסה שמגדיר בדיוק מה אנחנו צריכים לבדוק, כולל שכר.

<ארז אורעד: אנחנו מסתמכים גם על גופים שבודקים, כגון רשם העמותות, אישור ניהול תקין, בודקים תקצובים ואם מדובר בעמותות מסוימות, עמותות שמקבלות תמיכות מהחשב הכללי.

קארין אלהרר: אתם בודקים אפקטיביות של העמותות?

<ארז אורעד: אפקטיביות של עמותות, אני יודע שיש מכון מסוים, מידות, שהוא בודק את האפקטיביות.

<ארז אורעד: אבינועם ערמוני ממכון מידות.

<ארז אורעד: הוא גם חבר הוועדה הציבורית עליה כבר נשאלתי.

משה גפני: אם גובה השכר גבוה יותר?

<ארז אורעד: ב-22 אחוזים בערך, באיזה שלב שיקול הדעת שלנו הוא גם בקטע של גובה השכר, הוא פחות מ-22 אולם הולך לקרובי משפחה כאלה ואחרים.

אלעזר שטרן: לא.

אלעזר שטרן: גובה השכר הוא מוגבל.

<ארז אורעד: אני אשמח להראות מקרים.

<ארז אורעד: אנחנו מדברים כאן על One men company.

<ארז אורעד: אתה אומר אדם מקים עמותה והשכר הולך לעצמו.

<ארז אורעד: לשם אתה חותר?

אלעזר שטרן: לא, לא רק זה.

אלעזר שטרן: הנושא הזה של עמותות, יש לו בעיות בשני דברים.

אלעזר שטרן: האחד, בבדיקות שצריך לעשות, האם עמותות רשומות שמקבלות כסף וחלק מהכספים מעבירים למקומות אחרים, לעמותות שלא מקבלות.

אלעזר שטרן: זה סיפור אחר וכרגע לא ניכנס אליו.

ניסן סלומינסקי: זאת עבירה על החוק.

<ארז אורעד: אני לא נכנס למקומות האלה.

אלעזר שטרן: ברור.

אלעזר שטרן: תאמין לי שלא שאלתי את זה.

<ארז אורעד: לקטע החקירתי אני לא נכנס.

<ארז אורעד: אנחנו פועלים בקטע האזרחי ועובדים לפי סמכותנו, לפי סמכות סעיף 46.

אלעזר שטרן: חבר הכנסת גפני שואל.

אלעזר שטרן: אני אומר מה אני יודע.

אלעזר שטרן: אני יודע שחלק מהגופים שיש להם סעיף 46 מקבלים שכר יותר גבוה ממה שמותר למי שמקבל סעיף 46.

<ארז אורעד: אני אשמח לראות את זה.

<ארז אורעד: אני אשמח לבדוק.

אלעזר שטרן: היה כאן נציג של הרשות, שאולי הוא עוד ברשות, יהודה מונסנגו.

<ארז אורעד: אני מחליף את יהודה מונסנגו.

אלעזר שטרן: אני אומר לך את האמת, שאלתי אותו כאן שאלות קשות, הלכתי אליו למשרד לשאול שאלות קשות, קיבלתי תשובות קשות יותר ואני שואל עכשיו כיוון שהנושא הזה עלה ואני לא מתכוון לבדוק כל עמותה.

אלעזר שטרן: אני מבין שאתה חדש ואתה עוד לא יכול להגיד לי שמה שאני שואל נכון.

אלעזר שטרן: יכול להיות שבודקים ולא עוזר לי.

אלעזר שטרן: האם בודקים את השכר שמקבל המנהל או העובדים הבכירים, חמשת העובדים הבכירים?

<ארז אורעד: חמשת מקבלי השכר הגבוה ביותר נבדקים.

אלעזר שטרן: ואתה אומר לי שכל מי שיש לו סעיף 46, חמשת מקבלי השכר הבכירים באותם גופים עומדים בהגדרה של מנכ"ל משרד ממשלתי או חברה יותר קטנה?

אלעזר שטרן: זה כך?

<ארז אורעד: אני כרגע לא בא לומר לך את הנתונים האלה בצורה ודאית כי אני צריך לבדוק תיק-תיק.

ניסן סלומינסקי: בתיקים האלה.

ניסן סלומינסקי: בתיקים בהם כרגע מדובר.

אלעזר שטרן: לא, הוא עונה למה שאני שאלתי.

אלעזר שטרן: זה על הכול.

אלעזר שטרן: גם אני אבדוק.

אלעזר שטרן: נבדוק במקביל.

אלעזר שטרן: אתה לא נותן לי תשובה וזה בסדר.

משה גפני: אני אגיד לך איך האות הראשונה של העמותה הזאת והאות האחרונה, אם תוכל לבדוק אותה.

אלעזר שטרן: למה לא?

אלעזר שטרן: אני רק אומר לך שאני יודע שיש ואנחנו מעבירים להם כאן כספים.

משה גפני: אני מציע שתיפגש עם חבר הכנסת שטרן ותדווח לי אחר כך מה הוא אמר.

אלעזר שטרן: השאלה השנייה שקשורה לעניין הזה, כי זאת באמת לא תשובה.

משה גפני: לפי דעתי הם לא מקבלים ניהול תקין ואז הוא לא יכול לקבל סעיף 46.

<ארז אורעד: אני מסתמך גם על ניהול תקין אבל גם בדיקות נוספות שאנחנו עושים.

ניסן סלומינסקי: יש לי עוד בדיקות שהם עושים.

משה גפני: כן, אבל הוא לא יכול להביא לכאן סעיף 46 אם אין לו ניהול תקין מרשם העמותות.

משה גפני: רשם העמותות לא נותן ניהול תקין אם מה שאלעזר אומר זה נכון.

אלעזר שטרן: הנושא השני.

אלעזר שטרן: אני עד כאן בחודשים האחרונים לדברים שאני לא מבין אותם ויש לי בעיה של אמון עם הנהלת הוועדה.

אלעזר שטרן: תדע את זה.

אלעזר שטרן: אני אומר לך, לגבי הנושא של העברות, מה אומרים לי ומה לא אומרים לי, איפה מורחים אותי ואיפה לא.

משה גפני: מה זה הנהלת הוועדה?

<ארז אורעד: לאיזו ועדה אתה מתכוון?

אלעזר שטרן: הכספים.

קארין אלהרר: ניסן, אני במקומך הייתי נעלבת.

אלעזר שטרן: אתם לא שומעים את זה ממני פעם ראשונה.

ניסן סלומינסקי: אני נעלב.

משה גפני: הם עושים את עבודתם.

משה גפני: אתה משאיר אמירה כזאת באוויר.

משה גפני: על מה?

אלעזר שטרן: אני שואל עכשיו שאלה פשוטה.

אלעזר שטרן: יושב ראש הוועדה אומר 44 תיקים והיו ערימות של תיקים.

<ארז אורעד: דרך אגב, יש שתי רשימות על השולחן.

אלעזר שטרן: ראיתי את שתי הרשימות.

אלעזר שטרן: אני לא מתכוון להיכנס אליהן.

אלעזר שטרן: אני מתאר לעצמי שאלה דברים חשובים.

אלעזר שטרן: השאלה היא פשוטה.

אלעזר שטרן: האם אותם 44 תיקים, זה כל מה שהיה מוכן באותו זמן או נעשה סוג של תהליך של בחירה מתוך עמותות שיכלו להביא לנו אולי שלוש רשימות כאלה עכשיו?

<ארז אורעד: אני אחזור ואומר את התהליך.

<ארז אורעד: התהליך לפי סעיף 46.

<ארז אורעד: שר האוצר באישור ועדת הכספים של הכנסת, הוא למעשה סוברני להחליט.

<ארז אורעד: אנחנו לוקחים את הרשימות, את הפרוטוקולים, מעבירים אותן לשולחנו של שר האוצר ושר האוצר לפי העומס, לפי התנאים, לפי מה שקורה, הוא מעביר את זה לוועדת הכספים של הכנסת.

<ארז אורעד: מהרגע שרשימות העמותות שאנחנו חושבים לנכון לאשר אותן בוועדות הפנימיות שלנו מאושרות ומועברות לשר האוצר – אם זאת השאלה – הוא רשאי, שר האוצר מוסמך לפי סעיף 46, להעביר לוועדת הכספים של הכנסת את הרשימות.

<ארז אורעד: אם יש לו הרבה תיקים, כמו שעכשיו, יש שלב שני.

<ארז אורעד: זאת אומרת, הרשימה הזאת שנמצאת כאן היא למעשה אחת הרשימות, אם לזה אתה מכוון, והיא יתרה של הרשימות.

אלעזר שטרן: ביתרה שהעברתם לשר האוצר.

<ארז אורעד: כל הרשימות.

אלעזר שטרן: כמה יש לנו כאן היום?

<טמיר כהן: 73.

משה גפני: בשתי הרשימות?

<טמיר כהן: בשתי הישיבות ביחד.

אלעזר שטרן: האם אתם העברתם לשר האוצר 73 או העברתם לשר האוצר יותר, ולא משנה כמה יותר, והיום אנחנו דנים רק ב-73 האלה?

<ארז אורעד: יש כאן ערבוב קטן.

<ארז אורעד: הייתה רשימה קודמת שאישרנו 48 ועכשיו יש את ה-37.

<ארז אורעד: זאת אומרת, זה מתוך הרשימה של ה-85 שהיו קודם.

<ארז אורעד: זאת אומרת, הרשימה היא מושלמת.

<ארז אורעד: גם הרשימה החדשה.

<ארז אורעד: יש כאן 73 עמותות.

<ארז אורעד: ברשימה אחת 37 וברשימה השנייה 36.

<ארז אורעד: זה משלים את התמונה הכללית למיטב ידיעתי.

אלעזר שטרן: דעתי נוחה.

ניסן סלומינסקי: בכל אופן, בשיחה גם עם אנשי לשכת השר אמרתי להם שאנשים ילכו לבג"ץ וזה יהיה לא מכובד כי יש קריטריונים וצריך לפעול לפיהם.

ניסן סלומינסקי: כבר כמה פעמים אמרו לנו שזה בדרך, כל התיקים שהצטברו.

ניסן סלומינסקי: לא ידעתי.

ניסן סלומינסקי: אני חשבתי שיש ארבעים וכמה, אבל מתברר שנוספה עוד רשימה וביחד המספר הוא גבוה יותר, אבל לא ידעתי על כך.

ניסן סלומינסקי: כמה פעמים אמרו לי שזה בדרך ואמרנו שהדרך היא כנראה ארוכה מדי ולכן הצעתי שאני אשלח מישהו שייקח אותם.

ניסן סלומינסקי: בסופו של דבר בשיחה שהייתה שלשום, אמרתי שיש גבול ואז התחייבו לי שבאמת זה יגיע ואכן אתמול בלילה זה הגיע.

ניסן סלומינסקי: אני רואה שהגיעו 73 ואני מברך על כך.

ניסן סלומינסקי: זאת אומרת, איך שאני מבין עכשיו, אין על שולחן השר שום תיק.

<ארז אורעד: למיטב ידיעתי, אין.

ניסן סלומינסקי: מה שנשאר מהפעם הקודמת ועוד משהו כזה.

בועז טופורובסקי: רק להבין למה היה דחוף לאשר את זה היום.

ניסן סלומינסקי: קיבלנו עכשיו, יש לנו את הזמן לכך.

משה גפני: זה לא היה דחוף לאשר את זה היום אלא היה צריך לאשר את זה לפני ארבעה חודשים.

ניסן סלומינסקי: היו צריכים לאשר לפני ארבעה חודשים.

ניסן סלומינסקי: נזכור שאנחנו חשבנו שהדיון בנושא של שמוליק האוזר, כלומר, בנושא של ההקלות, אמרו לי שזה ייקח יומיים ולכן הקדשנו את אתמול ולפי סדר היום זה היה צריך להיות גם היום אבל אתמול גמרנו את הכול בעזרת השם ובעזרתך ונשאר לנו היום חור גדול.

ניסן סלומינסקי: לכן, ראשית, הדברים נמצאים, ושנית, הם הכניסו לנו את הוועדה המשותפת, ושלישית, זה הגיע ואמרתי שיש לנו זמן ולכן נעלה את זה היום.

ניסן סלומינסקי: מחר אנחנו עמוסים מאוד, יש לנו דיון בנזקי הסופה וכולי.

ניסן סלומינסקי: לכן אמרנו שנעלה את זה היום.

ניסן סלומינסקי: זה לא בוער היום, אבל נכון שאלה עמותות שמחכות לזה כבר חודשים ארוכים.

ניסן סלומינסקי: תדע שיש עמותות שיש להן תורמים והתורם מסרב להעביר את הכסף כל זמן שיש את הדבר הזה.

בועז טופורובסקי: שאלה, ברשותך, רק כדי להבין.

בועז טופורובסקי: אם אני תורם זר, איך זה קשור לסעיף 46?

<ארז אורעד: תורם זר מקבל את הזיכוי במדינה בה הוא תרם.

בועז טופורובסקי: במקום שהוא נמצא?

<ארז אורעד: השאלה יכולה להתפרס לכיוונים אחרים שהם כנראה יידונו בוועדה, מה קורה אם אתה תורם לעמותה שהיא בחוץ לארץ לדוגמה או דברים כאלה ואחרים.

בועז טופורובסקי: השאלה הראשונה היא אם אני תורם מחוץ לארץ ותורם בארץ, בחוץ לארץ משנה להם אם יש סעיף 46 או לא?

<ארז אורעד: בחוץ לארץ יש להם את המקבילות לסעיף 46.

<ארז אורעד: בוועדה הציבורית שיושבת עכשיו אנחנו נראה את המחקרים ונראה בדיוק איך זה עובד שם.

<ארז אורעד: הם מקבלים את הזיכוי ב-IRS בארצות הברית או במדינות ה-OECD.

בועז טופורובסקי: לא קיבלתי תשובה.

<ארז אורעד: אתה דואג לתורם הזר שתורם לעמותה כאן?

בועז טופורובסקי: אני מנסה להבין אם סעיף 46 רלוונטי לתורם מחוץ לארץ.

<ארז אורעד: אם אתה יושב בארצות הברית ותורם לעמותה כאן, ואם העמותה הזאת מוכרת כמוסד שהוא סביר שם, אתה נהנה שם.

בועז טופורובסקי: אותו הדבר, הפוך כאן.

<ארז אורעד: אתה אולי מכוון לתורם ישראלי שתורם לעמותה בחוץ לארץ.

בועז טופורובסקי: שאלה ראשונה היא זאת.

בועז טופורובסקי: השאלה השנייה היא מה שאתה אומר.

<ארז אורעד: עניתי לך?

בועז טופורובסקי: תשובה לא מלאה.

<ארז אורעד: למה לא מלאה?

יצחק כהן: תהיה יותר ספציפי.

בועז טופורובסקי: לא ספציפי.

בועז טופורובסקי: אם אני עכשיו תורם מחוץ לארץ, ולא משנה מהיכן, ואני תורם בארץ לעמותה אחת שהיא עם סעיף 46 ולעמותה אחרת שהיא בלי סעיף 46.

בועז טופורובסקי: זה משנה לי או לא?

<ארז אורעד: סעיף 46, התחולה שלו כאן היא לעניין הזיכוי ממס בגין תרומות לתושבי ישראל, לישראלים.

<ארז אורעד: זה לא קשור לחוץ לארץ.

<ארז אורעד: יכול להיות שעמותה מאושרת לעניין סעיף 46 בישראל ובחוץ לארץ לא רואים אותה כמטרה.

בועז טופורובסקי: יכול להיות הפוך?

בועז טופורובסקי: עמותה שהיא לא מאושרת לישראלי?

<ארז אורעד: אני מעריך שיכול להיות הפוך.

<ארז אורעד: בקטע הזה אני מעריך שיש גם אמנות מס שלא עברתי על כולן, אבל נעבור עליהן אחת לאחת.

בועז טופורובסקי: השאלה השנייה.

בועז טופורובסקי: אם אני ישראלי שתורם לעמותה בחוץ לארץ?

<ארז אורעד: הנושא הזה למעשה יובא לדיון בשולחן הוועדה הציבורית ואנחנו נראה בדיוק מה לעשות.

בועז טופורובסקי: מה קורה נכון להיום?

<ארז אורעד: נכון להיום יש מקרים כאלה ואחרים.

<ארז אורעד: הכול לפי העניין.

<ארז אורעד: אנחנו באמת זקוקים לוועדה הציבורית שמונתה על מנת לקבל את אמות המידה והקריטריונים בדברים כאלה שעדיין אינם.

ניסן סלומינסקי: טמיר, תקריא בבקשה.

<טמיר כהן: בדרך כלל מגיע גם בני לנקין אבל ההתרעה הייתה קצרה ולכן הוא שלח לכאן.

משה גפני: הוא אמר שיש ניהול תקין לכולם?

<טמיר כהן: כן.

<טמיר כהן: לכל המוסדות יש אישור ניהול תקין.

<טמיר כהן: אני מקריא את המייל שהוא שלח.

<טמיר כהן: הוא אומר לשים לב ל-אורות של אמת, מספר תאגיד 590020749, הנו הקדש ולא עמותה, יש לו אישור כמו שאר המוסדות אבל הוא הקדש.

<טמיר כהן: לידיעתכם.

<ארז אורעד: אתה יכול לשלוח לנו את המייל הזה?

<טמיר כהן: כן.

<ארז אורעד: לנו יש 93913 ויש 96213.

<טמיר כהן: 590020749.

בועז טופורובסקי: מספר 18 בחבילה שהתקבלה ב-22 בדצמבר.

<טמיר כהן: לא.

<טמיר כהן: כולם התקבלו אתמול.

ניסן סלומינסקי: 94013 במספר 18.

ניסן סלומינסקי: אורות של אמת.

ניסן סלומינסקי: ב-94013, מספר 18.

ניסן סלומינסקי: הוא אומר שזה הקדש.

ניסן סלומינסקי: לא יודע מה המשמעות.

משה גפני: אתם מציעים לתת להם סעיף 46 אפילו שזה הקדש?

ניסן סלומינסקי: זה אוגדן של 94013.

<ארז אורעד: זה בית כנסת ומרכז תורני.

<ארז אורעד: מיד אני אכנס לתרשומת ואני אראה.

משה גפני: הוא אומר שזה הקדש אבל יש להם ניהול תקין.

<ארז אורעד: אם יש להם ניהול תקין, מן הסתם הם עברו את המשוכה של רשם העמותות.

אלעזר שטרן: לדעתי ביצחק שדה 28 אין בית כנסת.

משה גפני: לא, זה לא בית כנסת.

משה גפני: זאת הכתובת.

אלעזר שטרן: כתוב בית כנסת ומרכז תורני.

משה גפני: אבל זה יכול להיות במקום אחר.

משה גפני: זאת הכתובת דרכה אתה מדבר אתם.

משה גפני: זה יכול להיות בית הכנסת עצמו ויכול להיות משרד.

ניסן סלומינסקי: מי בעד לאשר את שתי הרשימות?

משה גפני: צריך להגיד את המספרים.

אלעזר שטרן: אני רוצה לשאול עוד שאלה.

אלעזר שטרן: אני ראיתי כאן בחב"ד שיש כאן שימוש בצה"ל, פעילות חינוכית בצה"ל.

אלעזר שטרן: יש עמותות כאלה שמשתמשות בשם של צה"ל ככותרת?

<ארז אורעד: אם הם עברו את קצין חינוך – ואני מעריך שאתה קרוב לנושא – באיזשהו שלב הם עושים את הפעילות הזאת שהיא מאושרת על ידי צה"ל ואנחנו כן נוטים לאשר.

אלעזר שטרן: מבחינת

אלעזר שטרן: כם מותר להוסיף את זה לשם?

<ארז אורעד: במטרות העמותה.

<ארז אורעד: הם גם כתבו את זה.

<ארז אורעד: הכול כתוב שם.

<ארז אורעד: אני חושב שראיתי עמותה כזאת שעברה את רשם העמותות.

משה גפני: עובדה שצה"ל מאשר את זה.

<ארז אורעד: כאן אנחנו נתלים בגורם המאשר שזה קצין חינוך.

<ארז אורעד: גם אנחנו מסתכלים ובוחנים.

משה גפני: רשם העמותות לא יאשר לו את השם אם צה"ל לא מאשר.

ניסן סלומינסקי: מי בעד לאשר את רשימה 96313 ואת רשימה 94013?

<טמיר כהן: לא.

<טמיר כהן: רשימה אחת שסימנה 939/13 ורשימה שנייה שסימנה 962/13.

ניסן סלומינסקי: בסדר.

ניסן סלומינסקי: רשימה 939/13 ורשימה 962/13.

ניסן סלומינסקי: מי בעד אישור?

ניסן סלומינסקי: בעד – פה אחר.

ניסן סלומינסקי: הרשימות אושרו.

ניסן סלומינסקי: לגבי הפעם הקודמת.

ניסן סלומינסקי: בפעם הקודמת היה כאן דיון והוועדה ביקשה להכניס את סעיף 5.

<ארז אורעד: הכנסנו את סעיף 5.

ניסן סלומינסקי: אבל לא העברתם את זה.

<ארז אורעד: אמרנו שהנושא הוא שנה פלוס הארכה שלנו והשנה, מכיוון שיש ועדה ציבורית שאז היא עוד לא מונתה אבל היום אני יכול לבשר שהיא מונתה.

ניסן סלומינסקי: לא משנה.

ניסן סלומינסקי: תכף נדבר על זה.

ניסן סלומינסקי: סוכם ופשוט לא העברתם את זה אלינו.

<ארז אורעד: לא העברנו כי היה שינוי.

<ארז אורעד: הייתי צריך לקבל את האישורים.

<ארז אורעד: היה שינוי.

ניסן סלומינסקי: לא חשוב, אבל אסור לכם להודיע לכולם עד שזה לא עובר אלינו ומאושר כאן.

<ארז אורעד: לא הודענו לפני שעבר אליכם.

ניסן סלומינסקי: אבל זה לא עבר.

ניסן סלומינסקי: הם אומרים שעד היום זה לא עבר.

ניסן סלומינסקי: עד היום לא קיבלו את התיקון עם הכותרת.

<ארז אורעד: אומרים לי עכשיו שגם אנחנו לא קיבלנו ממכם את הפרוטוקול.

<אייל לב ארי: אני שלחתי אישית את הפרוטוקול.

<ארז אורעד: שלחת לי אישית אבל יש נוהל שזה צריך לעבור דרך מחלקת המלכ"רים ואני בדיוק הייתי חדש.

<אייל לב ארי: אני לא אמור לשלוח פרוטוקול אלא הוא מתפרסם.

<אייל לב ארי: לפנים משורת הדין, שלחתי אותו.

<אייל לב ארי: אני רוצה להבהיר כאן דבר.

<אייל לב ארי: לפנים משורת הדין מבחינת סדרי העבודה של הוועדה, כדי לקדם את העניין, שלחתי לך את הפרוטוקול כמה ימים לאחר מכן ומאז לא קיבלתי שום דבר מתוקן.

<אייל לב ארי: אמרת שזה בבירורים משפטיים אצלכם ומאז לא קיבלנו דבר.

ניסן סלומינסקי: אני כבר דיברתי עם לשכת השר והם אמרו בטח שכן וכולי, אבל לכאן לא הגיע כלום.

ניסן סלומינסקי: כל זמן שלא הגיע לכאן כלום, אנחנו לא מוציאים את האישור ואז אסור להודיע לעמותות וזה חבל.

<אייל לב ארי: בלי אישור ועדה הם לא יכולים לפעול.

ניסן סלומינסקי: אתה תטפל בזה שזה יגיע היום?

<ארז אורעד: אייל, אני עובד מולך בנושא הזה?

<אייל לב ארי: כן.

משה גפני: היושב ראש אומר שהעמותות לא קיבלו את האישור על אף שהאישור בוועדה כבר ניתן מזה זמן רב וזה בגלל פרוצדורה וזה נפל בין הכיסאות.

משה גפני: לכן הם לא מוציאים את האישור לעמותות.

משה גפני: אם אפשר היום לסיים את זה.

משה גפני: אנחנו מקבלים טלפונים.

<ארז אורעד: ברגע שנקבל את האישור, אנחנו נוציא את האישור לכל העמותות.

<ארז אורעד: זאת הייתה הבעיה.

<אייל לב ארי: לא.

<אייל לב ארי: אמרתי לך שאתם צריכים להעביר את הרשימה המעודכנת ואת הרשימה עם השינוי שהוועדה הכניסה.

<אייל לב ארי: במקום ההערה שהייתה רשומה על פי החלטת השר, תוקף כל האישורים הוא לשנה, החליטה הוועדה שסעיף 5 למכתב השר, אותו סעיף 5 שמופיע ברשימות שלפני כמה דקות הוועדה אישרה, הוא זה שיופיע במקום זה.

ניסן סלומינסקי: דיברתי עם לשכת השר ואין לה שום בעיה.

ניסן סלומינסקי: דיברתי עם נעמה והיא אמרה שמיד זה מסודר אבל לא הגיע לכאן.

<ארז אורעד: המכתבים לעמותות יצאו עם האישור לפי מה שהוועדה אישרה.

ניסן סלומינסקי: אבל אי אפשר.

ניסן סלומינסקי: כל זמן שהוועדה לא מאשרת לך, אסור לך להודיע.

ניסן סלומינסקי: תעבירו את זה בדחיפות והוועדה תאשר.

ניסן סלומינסקי: בדרך כלל אנחנו מאשרים את זה מיידית.

ניסן סלומינסקי: אז היה הנושא של התיקון.

בועז טופורובסקי: האישור הוא לשנה.

ניסן סלומינסקי: לפי מה שכתוב בסעיף 5.

משה גפני: מה שכתוב במכתב השר.

<אייל לב ארי: אותו סעיף 5 שמופיע בפניכם גם עכשיו.

<אייל לב ארי: אותו הדבר.

ניסן סלומינסקי: תעביר אליהם בדחיפות.

ניסן סלומינסקי: נוציא לך אישור ותעשו את זה.

אלעזר שטרן: לא התכוונתי להנהלה המקצועית של הוועדה.

ניסן סלומינסקי: אם התכוונת להנהלה אחרת, רק תסביר כי אני מציע שלא יהיה כתוב בפרוטוקול דבר כזה אלא אם כן תסביר.

אלעזר שטרן: אני חושב שזאת לא פעם ראשונה שאני אומר את זה, שאני חושב שדרך ההתנהלות של הוועדה.

ניסן סלומינסקי: נניח כאן, בסעיף 46, למה התכוונת שהיה משהו שאין לך אמון בו או משהו?

ניסן סלומינסקי: כך אמרת.

אלעזר שטרן: אמרתי שיש לי בעיות של אמון.

אלעזר שטרן: אפשר לצטט את מה שאמרתי.

ניסן סלומינסקי: משהו בסעיף 46?

משה גפני: אמרת שיש לך בעיות של אמון בהנהלת הוועדה.

משה גפני: מי זה הנהלת הוועדה?

ניסן סלומינסקי: ואיזה בעיות אי אמון שקשורות לסעיף 46?

אלעזר שטרן: לא התכוונתי לסעיף 46.

בועז טופורובסקי: הוא מדבר על מרכזת הקואליציה בוועדה.

אלעזר שטרן: הבהרתי שאני מתכוון למה שקרה כאן.

אלעזר שטרן: אמרתי שאני מתכוון להתנהלות.

אלעזר שטרן: אין לי אמון, יש לי בעיות של אמון בהתנהלות הוועדה.

אלעזר שטרן: אני חושב שאנחנו מצביעים על דברים שלא אומרים לנו, על דברים שאנחנו לא יודעים, מסתירים מאתנו דברים, שיש כספים קואליציוניים בניגוד למה שנאמר שאין כספים קואליציוניים.

אלעזר שטרן: מה אתם עוד רוצים שאני אגיד?

משה גפני: לא הכוונה להנהלה המקצועית של הוועדה.

אלעזר שטרן: זאת לא הכוונה.

משה גפני: הוא מתכוון ליושב ראש.

משה גפני: אתה אמרת אתמול שהוא אוכל המבורגר ביום העצמאות.

יצחק כהן: עוד היום לנופף.

אלעזר שטרן: אתם לא רוצים שאני ארחיב.

משה גפני: אתה שמעת את הנאום שלו אתמול?

ניסן סלומינסקי: לא, לא שמעתי.

משה גפני: זה היה נאום מצונזר.

משה גפני: של איציק כהן.

משה גפני: עוד היום ינופף.

ניסן סלומינסקי: הוא מתכוון שאם סגן השר מודיע בכנסת שאין כספים קואליציוניים, הוא לא מאמין לו, אבל איך זה קשור אלי אני עוד לא יודע.

אלעזר שטרן: גם לזה אני מתכוון.

ניסן סלומינסקי: אבל איך זה קשור אלי?

אלעזר שטרן: אתה יודע ואתה לא רוצה להגיד לנו.

אלעזר שטרן: אתה יודע.

אלעזר שטרן: אתה חלק מהעניין הזה.

משה גפני: אומר חבר הכנסת אלעזר שטרן, הוא לא מתכוון להנהלת המקצועית של הוועדה אלא הוא מתכוון להנהלה הפוליטית.

משה גפני: הוא לא מתכוון להסכמים קואליציוניים שצריך להניח על שולחן הכנסת אלא שאתה כיושב ראש הוועדה מטעם הבית היהודי, אתה בא למשרד האוצר ואתה אומר שאתה יושב ראש ועדת הכספים, אם אתם רוצים להעביר צו כזה שלא לעניין, אתם צריכים לתת להתנחלויות חצי מיליארד שקלים.

ניסן סלומינסקי: זאת אומרת, יש תג מחיר.

אלעזר שטרן: אני מוכן להרחיב.

ה: יש תג מחיר.

אלעזר שטרן: אני אגיד לך למה יש לי בעיה של אמון.

אלעזר שטרן: כן, תג מחיר.

ניסן סלומינסקי: זה לא מה שהוא אומר כל הזמן.

משה גפני: זה מה שהוא אומר.

משה גפני: לזה הוא התכוון.

משה גפני: תג מחיר.

משה גפני: נכון?

אלעזר שטרן: כל מה שהרב גפני אמר ועוד.

משה גפני: יש לי עוד.

ניסן סלומינסקי: יכול להיות שיש גם הרבה חברי ועדה שעושים את זה.

משה גפני: נכון, אבל ליושב ראש יש את הכוח.

ניסן סלומינסקי: גם לחברי ועדה יש כוח.

ניסן סלומינסקי: ראינו לאחרונה שפתאום נעלמים כאן אנשים וכולי.

משה גפני: היה סיפור שאנחנו ראינו במו עינינו שכאשר היה דיון על התקציב, איש האופוזיציה עזב והתברר אחר כך למה.

ניסן סלומינסקי: לא יודע.

ניסן סלומינסקי: אין לי מושג.

ניסן סלומינסקי: אני אומר שלי אין מושג לומר, אבל דרך אגב, הסכמים או דברים שמסכמים נניח, מי שמסכם עם האוצר אחרי כן, זה בסדר גמור.

ניסן סלומינסקי: לגיטימי.

יצחק כהן: יש לי שאלה לפרוטוקול ואני רוצה תשובה לפרוטוקול.

יצחק כהן: לבית היהודי יש כספים קואליציוניים?

משה גפני: לא, אל תשאל את השאלה הזאת.

יצחק כהן: למה?

משה גפני: בגלל שאין כספים קואליציוניים.

משה גפני: אלה כספים שהם מסכמים.

משה גפני: הוא לא יענה לך כן.

יצחק כהן: שלא יענה לי לפרוטוקול.

יצחק כהן: ניסן, לבית היהודי יש סיכומים קואליציוניים לכספים?

ניסן סלומינסקי: הודיע סגן שר האוצר שאין הסכמים קואליציוניים שנחתמו.

יצחק כהן: זה שישב מאחורי לפני שבוע, אלעזר, זה הכול קואליציוני.

ניסן סלומינסקי: מי זה?

יצחק כהן: לא משנה.

ניסן סלומינסקי: לא יודע מי זה.

ניסן סלומינסקי: אתם יודעים טוב שבדיוני הקמת הקואליציה וכל זה, אני בכלל הייתי באותה תקופה רחוק.

ניסן סלומינסקי: לא הייתי בכלל בעניין ואין לי מושג להגיד לך.

יצחק כהן: מי בא אליך בטענות?

ניסן סלומינסקי: תאמין לי שאם היית שם, הרבה דברים היו אחרת.

משה גפני: אתה סוגר את הישיבה?

ניסן סלומינסקי: יש לנו רביזיה.

משה גפני: עזוב את הרביזיה.

משה גפני: או שאתה מצביע עכשיו או שאתה דוחה את זה לאחר הצהרים.

משה גפני: אני יכול לוותר על זה ולהצביע עכשיו כדי לא לאחר למנחה?

<שלומית ארליך: אתה יכול להסיר.

משה גפני: איזה להסיר?

משה גפני: אני מגייס רוב כל הזמן.

בועז טופורובסקי: אני עדיין מתלבט.

ניסן סלומינסקי: הוגשה רביזיה.

ניסן סלומינסקי: אנחנו מצביעים עליה.

ניסן סלומינסקי: מי בעד הרביזיה?

ניסן סלומינסקי: בעד – מיעוט

ניסן סלומינסקי: הרביזיה לא התקבלה.

ניסן סלומינסקי: הרביזיה נפלה.

ניסן סלומינסקי: תודה רבה.

ניסן סלומינסקי: הישיבה נעולה.